సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Today Gold Rate: శుభవార్త.. భారీగా తగ్గిన వెండి ధర.. షాకిచ్చిన బంగారం!
బంగారం ధర పరుగులు పెట్టింది. వెండి ధర మాత్రం భారీగా పడిపోయింది. గ్లోబల్ మార్కెట్‌లో బంగారం ధర పడిపోతే దేశీ మార్కెట‌లో పసిడి పైకి కదలడం గమనార్హం. అలాగే అంతర్జాతీయ మార్కెట్‌లో వెండి పైకి కదిలితే మన మార్కెట్‌లో వెండి పడిపోయింది.
Samayam Telugu | Updated:
Sep 4, 2019, 08:05AM IST
హైలైట్స్
పరుగులు పెట్టిన బంగారం ధర
వెండి ధర మాత్రం దిగువకు
అంతర్జాతీయ మార్కెట్‌లో బంగారం ధర కిందకు
1,551 డాలర్ల సమీపంలో కదలిక
పసిడి ధర పరుగులు పెట్టింది. హైదరాబాద్ మార్కెట్‌లో బుధవారం పది గ్రాముల 24 క్యారెట్ల బంగారం ధర ఏకంగా రూ.252 పెరుగుదలతో రూ.40,512కు చేరింది. గ్లోబల్ మార్కెట్‌లో బలహీనమైన ట్రెండ్ ఉన్నా కూడా దేశీ జువెలర్లు, రిటైలర్ల నుంచి డిమాండ్ పుంజుకోవడం బంగారం ధరపై సానుకూల ప్రభావం చూపిందని మార్కెట్ నిపుణులు పేర్కొంటున్నారు.
అదేసమయంలో 10 గ్రామలు 22 క్యారెట్ల బంగారం ధర కూడా రూ.270 రూ.37,180కు పరుగులు పెట్టింది. బంగారం ధర పరుగులు పెడితే.. వెండి ధర మాత్రం భారీగా పడిపోయింది. కేజీ వెండి ధర ఏకంగా రూ.1,200 తగ్గుదలతో రూ.49,000కు దిగొచ్చింది. పరిశ్రమ యూనిట్లు, నాణేపు తయారీదారుల నుంచి డిమాండ్‌‌ తగ్గడం ఇందుకు కారణం. విజయవాడ, విశాఖపట్నంలో కూడా ధరలు ఇలానే ఉన్నాయి.